stanford-oval/wikipedia huggingface dataset:
גאריק חרלמוב
ביוגרפיה

הוא נולד במוסקבה ב-28 בפברואר 1981. אמו היא נטליה איגורייבנה. בבגרותו הוריו התגרשו.
אביו, יורי חרלמוב, עזב לארצות הברית ולקח איתו את גאריק. בגיל 14 הוא התקבל לבית הספר הארנדט בשיקגו. מורו היה השחקן בילי זיין. C בצעירותו מכר טלפונים סלולריים ועבד במקדונלד'ס. חמש שנים לאחר מכן חזר למוסקבה. הוא נהג לשיר ברכבת התחתית והופיע במופעי סטנדאפ בארבט.
הוא למד באוניברסיטה הממלכתית למנהל והופיע עם נבחרת מוסקבה בתחרות KVN.
בשנים 2004—2005 עבד בערוץ הטלוויזיה Muz-TV והנחה תוכניות שונות בערוצי בידור. הוא התפרסם במיוחד לאחר שהחל להנחות את התוכנית Comedy Club (בערוץ ТНТ) ושיתף פעולה עם הקומיקאי טימור בטרוטדינוב, יחד הם יצרו סרטים קומיים כדוגמת הסרט הטוב ביותר והמשכיו הסרט הטוב ביותר 2 והסרט הטוב ביותר 3, שלא זכו להצלחה מסחרית.
ביוני 2010 הנחה את התוכנית ההומור "בולדוג שואו" בערוץ NTV אך התוכנית ירדה כעבור חודש בשל נתוני רייטינג נמוכים. בדצמבר 2010 הופיע שוב ב-KVN, אחרי שהופיע קודם ב-2008.
בפברואר 2012 הביע תמיכה בולדימיר פוטין בבחירות לנשיאות 2012 ותמך בו גם בבחירות 2018.
מאפריל 2013 הופיע יחד עם טימור בטרוטדינוב בתוכנית ההומוריסטית "ח.ב." («ХБ»), ששודרה במשך 19 פרקים ומהווה תוכנית מערכונים. הוא אוהד מועדון הכדורגל צסק"א מוסקבה
ביוגרפיה > חייו האישיים

הוא היה נשוי בעבר ליוליה לשצ'נקו, בעבר אחת ממנהלי מועדוני הלילה במוסקבה, בשנים 2010-2013
בשנת 2013 נישא לכריסטינה אסמוס, שחקנית קולנוע וטלוויזיה. לשניים נולדה בת, אנסטסיה (ילידת 5 בינואר 2014). באוגוסט 2020 הם נפרדו.
פילמוגרפיה

2021 — בנדר: ההתחלה
2020 — אזור הנוחות
2020 — הוסר — הוסר
2018 — זומבויאשצ'יק — פיירו / אנדריי בולקונסקי
2016 — 30 דייטים ראשונים — סרג'נט (אנ') מוטורין
2015 — המתמחים — הופעת קמע בתפקיד עצמו
2014 — קל למראה — פאבל באסוב
2014 — אמהות 3 — גושה
2013 — ח.ב.
2013 — חבר של חברים — מקס
2012 — שנה טובה, אמהות! — גושה
2012 — ירלאש — א. ספאקוייני, נוירופטולוג (פרק 266)
2011 — הסרט הטוב ביותר 3 — מקסים אוטיוסוב
2011 — אוניבר: מעונות חדשים
2009 — הסרט הטוב ביותר 2 — ימאי
2009 — ארטפקט — איש כועס
2008 — הסרט הטוב ביותר — ואדיק וולנוב / אביו של ואדיק / ויקטוריה ולדימירובנה
2008 — מאושרים ביחד — טוֹסיק ברבנו (פרק 179)
2007 — המועדון — בורר
2007 — הרפתקאות החייל איוואן צ'ונקין — ליוחה הפרש
2007 — אפילו שייקספיר לא חלם — יגוזיי פופאנוב
2006 — בחורות גדולות — מנחה (פרק 28)
2005 — האומנת הנהדרת שלי — סטאס, עיתונאי צהובון (פרק 78)
2005 — נגועים — ויטאלי קופרו
2004 — תן לי אושר
2003 — סשה+מאשה
הערות שוליים

↑  "Гарик Харламов". 7 дней.
↑  "Гарик Харламов". vokrug.tv. נבדק ב-2014-03-04.
↑  Харламов Игорь Юрьевич на сайте «КТО ЕСТЬ КТО»
↑  Гарик Бульдог Харламов на jpgs.ru
↑  Вечный ребёнок — это обо мне
↑  Кристина Асмус рассказала об отношениях со свекровью (фото) | Wo&Men | TVNET
↑  "Гарик Харламов". 7days.ru. נבדק ב-2014-01-16.
↑  Интервью с Гариком Харламовым — Пресса — Единственный и главный сайт Гарика Харламова
↑   גאריק חרלמוב, בביצוע КВН Гарик Харламов - Директор Пушкина, סרטון  באתר יוטיוב
↑  "Новости телеканала СТС". Media-Online. אורכב מ-המקור ב-2018-08-21. נבדק ב-2019-10-19.
↑  Кассовые сборы «Самого лучшего фильма» рекордно упали на второй неделе проката
↑  Постановление ЦИК РФ № 96/767-6, 6 февраля 2012
↑  Петр Козлов, Елизавета Фохт. «Не последний срок»: как Путин встретился с доверенными лицами BBC Russian Service, 30.01.2018
↑  Петр Козлов, Елизавета Фохт. «Нас убеждать не надо»: Путина выдвинули в президенты без Путина Русская служба Би-би-си, 26.12.2017
↑  "Бабаев: надеюсь, в марте 2016-го сыграем на новом стадионе". www.championat.com. נבדק ב-2015-09-25.
↑  "Вера Брежнева Филипп Киркоров . Горячие новости: Объявлены победители премии журнала ОК!". www.loveradio.ru. נבדק ב-2016-11-18.
↑  Юлия Харламова: биография и семья. Развод Юлии Харламовой и Гарика Харламова
↑  Резидент «Comedy Club» Гарик Харламов женился Life News, 05.09.2010 09:58
↑  Гарик Харламов развелся без ведома жены?
↑  Резидент Comedy Club Гарик Бульдог Харламов расстался со своей супругой Юлей
↑  Асмус и Гарик Харламов признались, что они уже муж и жена!
↑  "Гарик Харламов и Кристина Асмус окрестили дочь". intermedia.ru. נבדק ב-2014-03-04.
ריצ'רד ספריג הבן

ריצ'רד ספריג הבן (באנגלית: Richard Sprigg Jr.‏; בערך 1769 – 1806) היה עורך דין, משפטן ופוליטיקאי אמריקאי ממחוז פרינס ג'ורג', מרילנד. הוא ייצג את מרילנד בבית הנבחרים של ארצות הברית ולאחר מכן כיהן כשופט בית המשפט במדינה.
ביוגרפיה

ספריג נולד בערך ב-1769 במחוז פרינס ג'ורג', פרובינציית מרילנד. בין השנים 1792–1793 ספריג היה חבר בבית הנבחרים של מרילנד.
ספריג נבחר לקונגרס בשנת 1796 כדי למלא את המושב שהתפנה כתוצאה מהתפטרותו של גבריאל דובאל. ספריג כיהן בקונגרס של ארצות הברית מ-1796 עד 1799 ושוב ב-1801 וב-1802.
ב-27 בינואר 1806, המושל רוברט בואי מינה את ספריג לבית המשפט לערעורים שהוקם מחדש במקום גבריאל דובאל, שסירב למינוי שבוע קודם לכן.
ספריג מת בצ'ארלסטון, קרוליינה הדרומית, בשנת 1806.
איירבוס A330

איירבוס A330-200 של חברת אמירטס
איירבוס A330-200 של חברת אייר ברלין
איירבוס A330 הוא מטוס נוסעים סילוני רחב גוף לטווחים ארוכים, תוצרת איירבוס. המטוס נושא בין 250 ל-300 נוסעים כולל אנשי צוות אוויר.
המטוס פותח בשנות ה-80 של המאה ה-20, טיסת הבכורה שלו הייתה ב-2 בנובמבר 1992. כמו במטוסי קרב ומטוסי נוסעים סילוניים חדישים רבים, ניהוג המטוס נעשה בשיטת טוס על חוט. ל-A330 כנפיים זהות לאלו של האיירבוס A340 אך שני מנועי טורבו מניפה בלבד לעומת ה-A340 בעל ארבעה מנועים. הוא שומר על חתך הגוף של איירבוס A310 ונועד להחליף את הדגם המתיישן. המטוס נמכר על ידי איירבוס בשני דגמים עיקריים. המתחרים העיקריים שלו הם ה-767 ו-777 של בואינג.
גרסאות > איירבוס A330-200

ה-A330-200 פותח במטרה להחליף את הדגם המיושן איירבוס A310 ונועד להתחרות במטוס הבואינג 767 ו-777-200. הוא נושא 253 נוסעים ויכול לשייט למרחק 12,500 ק"מ במהירות של 0.86 מאך. הוא מוצע בשלושה סוגי מנועים: ג'נרל אלקטריק, רולס-רויס ופראט אנד וויטני. לקוחותיו העיקריים: אייר פראנס, KLM, אייר טראנסט, אמירטס, לופטהנזה, קוואנטס, קטאר איירווייז וסוויס.
גרסאות > איירבוס A330-300

ה-A330-300 מבוסס על אותם טכנולוגיות ומנועים, גופו מוארך יותר והוא נושא 295 נוסעים לטווח של 10,500 ק"מ. דגם זה נועד להתחרות בבואינג 200–777. גם הוא מוצע בשלושה סוגי מנועים בדומה ל-A330-200. לקוחותיו העיקריים: אייר קנדה, אייר טראנסט, קת'אי פסיפיק, צ'יינה איירליינס, מלזיה איירליינס, נורת'ווסט ו-SAS.
גרסאות > איירבוס A330-200F

ה-A330-200F ‏(F - Freighter) הוא דגם המטען של ה-A330, דגם זה יכול לשאת עד 65 טון לטווח של 7,400 ק"מ. קדמת דגם זה מחוזקת יותר מהדגם הרגיל, כיוון שהמטענים נכנסים דרך דלת ייעודית הנמצאת בקבינה. מטוס זה מונע באמצעות שני מנועי פראט אנד ויטני PW4000 או רולס-רויס טרנט 700, לג'נרל אלקטריק אין מנוע מתאים.
נכון לאפריל 2017 נמסרו 38 מטוסים מדגם זה, מתוך 42 שהוזמנו. מחירו של המטוס כ-203 מיליון דולר. המתחרים של בואינג הם ה-767-300F וה-777F.
גרסאות > איירבוס A330-800neo

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
ה-A330-800 יהיה המחליף הישיר של ה-A330-200. הוא יכיל מנועים מהדור החדש מדגם RR Trent 7000 וכנפונים חדשים. הדגם צפוי להיכנס לשירות במהלך 2018.
גרסאות > איירבוס A330-900neo

ה-A330-900 הוא המחליף הישיר של ה-A330-300 ואמור לשרוף 14% פחות דלק לכיסא ביחס אליו. הוא מכיל 10 מושבים יותר מדגם ה-300 וכמו ה-800 הוא מצויד במנועים חדשים מדגם RR Trent 7000 וכנפונים חדשים. הדגם נכנס לשירות במהלך 2018 כאשר חברת טאפ פורטוגל הייתה הלקוח הראשון שקיבל את המטוס החדש.
מפרט טכני

| דגם | A330-200 | A330-200F | A330-300 | A330-800 | A330-900 |
| --- | --- | --- | --- | --- | --- |
צוות טיסה: 2
| מספר מושבים מרבי | ‏ 253 (3 מחלקות)  293 (2 מחלקות)  380 (מקסימום) | מטען | ‏ 295 (3 מחלקות)  335 (2 מחלקות)  440 (מקסימום) | ‏ 257 (3 מחלקות)  406 (מקסימום) | ‏ 287 (3 מחלקות)  440 (מקסימום) |
| אורך | 58.82 מ' | 58.82 מ' | 63.69 מ' | 58.82 מ' | 63.69 מ' |
| מוטת כנפיים | 60.30 מ' | 60.30 מ' | 60.30 מ' | 64 מ' | 64 מ' |
| שטח כנפיים | 361.6 מ"ר | 361.6 מ"ר | 361.6 מ"ר |  |  |
| שיפוע הכנפיים | 30 מעלות | 30 מעלות | 30 מעלות |  |  |
| גובה | 17.39 מ' | 16.90 מ' | 16.83 מ' | 17.39 מ' | 16.83 מ' |
רוחב פנימי: 5.28 מ'
רוחב חיצוני: 5.64 מ'
| קיבולת מטען | 136 מ"ק | 475 מ"ק | 162.8 מ"ק |  |  |
| משקל ריק | 119,600 ק"ג | 109,000 ק"ג | 124,500 ק"ג |  |  |
| משקל המראה מרבי | 242,000 ק"ג | 233,000 ק"ג | 242,000 ק"ג | 242,000 ק"ג | 242,000 ק"ג |
| מהירות שיוט | 871 קמ"ש, (0.82 מאך) | 871 קמ"ש, (0.82 מאך) | 871 קמ"ש, (0.82 מאך) |  |  |
| מהירות מקסימלית | 913 קמ"ש, (0.86 מאך) | 913 קמ"ש, (0.86 מאך) | 913 קמ"ש, (0.86 מאך) |  |  |
| טווח | 13,450 ק"מ | 7,400 ק"מ | 11,750 ק"מ | 13,900 ק"מ | 12,130 ק"מ |
| אורך מסלול מינימלי | 2,220 מטר |  | 2,500 מטר |  |  |
| קיבולת דלק מקסימלית | 139,090 ליטר | 97,530 ליטר | 97,530 ליטר | 139,090 ליטר | 139,090 ליטר |
| סייג רום | 12,527 מ' | 12,527 מ' | 12,527 מ' |  |  |
| הנעה (×2) | פראט אנד ויטני PW4000  RR Trent 700  GE CF6-80E1 | פראט אנד ויטני PW4000  RR Trent 700 | פראט אנד ויטני PW4000  RR Trent 700  GE CF6-80E1 | RR Trent 7000 | RR Trent 7000 |
| דחף (×2) | PW: 70,000 lbf (311 kN)   RR: 71,100 lbf (316 kN)  GE: 72,000 lbf (320 kN) | PW: 70,000 lbf (311 kN)   RR: 71,100 lbf (316 kN) | PW: 70,000 lbf (311 kN)   RR: 71,100 lbf (316 kN)  GE: 72,000 lbf (320 kN) | RR: 72,000 lbf (320 kN) | RR: 72,000 lbf (320 kN) |
הזמנות ומסירות

עד תחילת 2017 התקבלו 1472 הזמנות עבור ה־A330 ו־1472 מטוסים נמסרו.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2017 | 2016 | 2015 | 2014 | 2013 | 2012 | 2011 | 2010 | 2009 | 2008 | 2007 | 2006 | 2005 | 2004 | 2003 | 2002 | 2001 | 2000 | 1999 | 1998 | 1997 | 1996 | 1995 | 1994 | 1993 |
| 7 | 66 | 103 | 108 | 108 | 101 | 87 | 87 | 76 | 72 | 68 | 62 | 56 | 47 | 31 | 42 | 35 | 43 | 44 | 23 | 14 | 10 | 30 | 9 | 1 |
תאונות במטוס מסוג זה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תאונות במטוס מסוג זה > טיסה 236 של אייר טרנסאט

באוגוסט 2001 מטוס A330 בטיסה 236 של חברת אייר טראנסט הקנדית ניצל בנס. למטוס הוחלף חלק במנוע ומכיוון שלא היו חלקים מתאימים, החברה התאימה את החלקים למנוע של רולס-רויס מדגם דומה אך לא הייתה התאמה מוחלטת בין החלקים, מה שגרם לדליפת דלק קשה ממכל דלק אחד. מאחר שהטייס חשב שמדובר בתקלת מחשב הוא פתח את השסתום שבין מכלי הדלק (X-feed) וכך שני מכלי הדלק התרוקנו במהירות מה שגרם לשני המנועים לכבות. בשל כך כל מערכות המטוס כבו, כולל מערכות הידראוליות ומערכות חשמליות של תא הטייס. המטוס מצויד בטורבינת רוח קטנה אשר מספקת חשמל למערכות חיוניות בלבד בזמן חירום. המטוס החל לדאות עד שנחת נחיתת חירום בהצלחה במהלכה 8 מתוך 12 גלגליו של המטוס התפוצצו, אך בנס כל 300 האנשים שהיו על הסיפון נשארו בחיים. הייתה זו הדאייה הארוכה ביותר בהיסטוריה של מטוס נוסעים. אם הטייס לא היה מגיע למסלול הנחיתה שבשדה התעופה הצבאי שבאיים האזוריים בזמן, המטוס היה נאלץ לבצע נחיתת אונס על פני מימי האוקיינוס האטלנטי.
תאונות במטוס מסוג זה > טיסה 447 של אייר פראנס

ב-1 ביוני 2009 מטוס A330 בטיסה 447 של אייר פראנס נעלם מעל האוקיינוס האטלנטי בטיסה מברזיל לצרפת. במטוס שהתרסק לים היו 228 נוסעים ואנשי צוות. שישה ימים לאחר מכן, ב-6 ביוני 2009, נמצאו שרידי המטוס יחד עם שתי גופות גברים כ-640 ק"מ מחופי המדינה על ידי הצבא הברזילאי.
טיסה 771 של אפריקיה
ב 12 במאי 2010 התרסק מטוס A330 של חברת התעופה הלובית "אפריקיה", בעת שניסה לנחות בטריפולי. 103 בני אדם נהרגו בתאונה הקשה, ורק ילד אחד שרד את האסון.
מדד תל בונד 20

מדד תל בונד 20 הוא מדד הכולל 20 איגרות חוב קונצרניות, צמודות למדד בריבית קבועה, בעלות שווי השוק הגבוה ביותר מבין כלל איגרות החוב מסוג זה הרשומות למסחר בבורסה בישראל, ועומדות בתנאי הסף של המדד. המדד מייצג את השינוי המצרפי במחיריהן של איגרות החוב הכלולות בו.
משקל כל איגרת חוב במדד נקבע על פי היחס בין שווי השוק שלה לבין סך שווי השוק של 20 איגרות החוב המרכיבות את המדד. אם משקלה של איגרת חוב בודדת גבוה מ-10%, משקלה במדד ייקבע ל-10% והמשקל העודף יחולק באופן יחסי בין שאר איגרות החוב במדד.
המדד התפרסם לראשונה על ידי הבורסה לניירות ערך ב-פברואר 2007.
כלל החזקות עסקי ביטוח

| --- | --- |


מטה כלל ביטוח במגדל עתידים
 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  כללבט
 תקופת הפעילות:  1987–הווה (כ־38 שנים)
 מיקום המטה:  ראול ולנברג 36 תל אביב
 משרד ראשי:  קריית עתידים, תל אביב
 ענפי תעשייה:  ביטוח, פנסיה ופיננסים
 מוצרים עיקריים:  ביטוח רכב, ביטוח דירה, קרן פנסיה, קרן השתלמות, משכנתא הפוכה, קופות גמל, ביטוח חיים, חיסכון ארוך טווח, ביטוח עסקים
 הכנסות:  19.9 מיליארד ש"ח (2023)
 רווח:  387 מיליון ש"ח (2023)
 הון עצמי:  9.25 מיליארד ש"ח (2023)
 סך המאזן:  4.63 מיליארד ש"ח (2023)
 יו"ר:  יורם נוה
 מנכ"ל:  ערן צ'רנינסקי
 עובדים:  כ-4,300
כלל החזקות עסקי ביטוח בע"מ היא חברת החזקות הפועלת בתחומי הביטוח והפיננסים. ניירות הערך של החברה נסחרים בבורסה לניירות ערך בתל אביב.
היסטוריה

"כלל החזקות עסקי ביטוח בע"מ" נוסדה בנובמבר 1987 במטרה לרכז את עסקי הביטוח של קונצרן "כלל" בחברת החזקות. אחת המטרה הייתה להקים קבוצת ביטוח שתתחרה בחברת הביטוח הגדולה בישראל אז - "הסנה". ב-1988 החלו מניות החברה להיסחר בבורסה לניירות ערך בתל אביב. ב-1989 עקפה את חברת "הסנה" והייתה לחברת הביטוח הגדולה בישראל.
ביולי 2000 מוזג קונצרן "כלל" לתוך חברת ההחזקות "אי די בי חברה לפיתוח", באמצעות המרה של מניות "כלל" למניות "אי די בי פיתוח". "אי די בי פיתוח" הייתה אז בשליטת משפחת רקנאטי ומשפחת קרסו, והיא החזיקה בכ-35% ממניות "כלל ביטוח". בשנת 2003 רכש איש העסקים נוחי דנקנר את קבוצת "אי די בי" וכך הפך לבעל השליטה גם ב"כלל ביטוח".
בשנת 2013 נקלעה קבוצת "אי די בי" למשבר, לאחר שלקחה הלוואות במיליארדי שקלים והתקשתה להחזירם, והיא החלה למכור חלק גדול מנכסיה. נוחי דנקנר הודיעה על מכירת השליטה בכלל ביטוח, תמורת 1.5 מיליארד שקל, לקבוצת משקיעים סינית לפי שווי שוק של 3.5 מיליארד שקל. בדצמבר 2013 הצביעו הנושים של "אי די בי" בעד יישום הסדר חוב הכולל העברת השליטה בחברה מידיו של נוחי דנקנר לידיהם של אדוארדו אלשטיין ומוטי בן משה. בהתאם לדרישת הממונה על רשות שוק ההון ביטוח וחיסכון במשרד האוצר, דורית סלינגר, היה עליהם למכור את "כלל ביטוח" תוך שנה, מאחר שלא קיבלו היתר שליטה בחברה. שבמקביל נמשך המשא ומתן עם המשקיעים הסינים.
בעקבות המגיעים למכירת החברה למשקיעים הסינים, החל מאבק ציבורי נגד המהלך, כולל דיון בוועדת הכספים של הכנסת בו שורה של חברי כנסת טענו שיש למנוע מכירת חברה המנהלת מיליארדי שקלים של הציבור לגורמים זרים. המשא ומתן התנהל מול שלוש קבוצות סיניות שונות, שמתווכים שונים ניסו לקדם, אולם לאחר בדיקת נאותות, סלינגר הודיעה שהם לא יקבלו אישור לרכישת החברה, ודרשה מקבוצת "אי די בי" להתחיל הליך של מימוש החזקותיה דרך הבורסה או בעסקאות מחוצה לה, שאינן אסטרטגיות ואינן כוללות פרמיית שליטה. "אי די בי" פנתה לבית המשפט במטרה למנוע את המהלך, אך תביעתה נדחתה. בשנים 2016–2018 מכרה בהדרגה קבוצת "אי די בי" את כל המניות שהחזיקה.
בתחילת 2020 קיבל אלפרד אקירוב היתר מהמפקח על הביטוח ברשות שוק ההון ביטוח וחיסכון, להגדיל החזקותיו בחברה לכדי 15% מהמניות, לאחר שחברת אלרוב שבשליטתו כבר החזיקה ב-4.9% מהמניות. ב-5 בדצמבר 2021 הגיש בקשה לקבלת היתר שליטה בחברה, לאחר שביקש לרכוש 15% נוספים מהמניות, כך שהחזקתו תהיה 30% והוא יוגדר "בעל שליטה", אך בקשתו לא אושרה ומאוחר יותר נסגרה.
חברות בקבוצה

החברות העיקריות במסגרת כלל החזקות עסקי ביטוח הן:
כלל חברה לביטוח בע"מ (99.98%): נוסדה בספטמבר 1962. חברת ביטוח מהגדולות בישראל.
כלל ביטוח אשראי בע"מ (80%): נוסדה ביוני 1981 בשם החברה הישראלית לביטוח אשראי בע"מ ונרכשה על ידי כלל ביטוח ב-1998. עוסקת בביטוח סיכוני אשראי בישראל.
כללביט מימון בע"מ (100%): עוסקת בהנפקת איגרות חוב והפקדת תמורתן ב"כלל חברה לביטוח". החברה היא חברה מדווחת, שאיגרות החוב שלה נסחרות בבורסה לניירות ערך בתל אביב.
כנף - כלל ניהול פיננסים בע"מ (100%): זרוע ההשקעות של הקבוצה, המנהלת את כספי העמיתים של כלל (קרנות פנסיה, קופות גמל, קרנות השתלמות פוליסות משתתפות ברווחים וכו'), ואת ההון העצמי ועתודות הביטוח של קבוצת כלל.
כלל פנסיה וגמל בע"מ (100%): נוסדה בדצמבר 1995. מנהלת קרנות פנסיה, קופות גמל הוניות וקופות גמל לא משלמות לקצבה, קופות מרכזיות לפיצויים, קרנות השתלמות וקופת גמל להשקעה.
עתודות קרן פנסיה לשכירים ועצמאים בע"מ (100%): קרן פנסיה.
כלל פיננסים בע"מ (100%): נוסדה באפריל 1989.
כללביט מערכות בע"מ (100%): נוסדה ביוני 1999. זרוע המחשוב של הקבוצה.
כלל החזקות סוכנויות (1998) בע"מ (100%): נוסדה בדצמבר 1998. מנהלת סוכנויות ביטוח.
בטח - תורן סוכנות לביטוח בע"מ. נוסדה באפריל 1940.
תמורה סוכנות לביטוח (1987) בע"מ. נוסדה באוקטובר 1987.
סימקס החזקות בע"מ (כ-70%): נקראה בעבר Warburg Pincus Financial Holdings (Israel) Ltd. רכישתה בידי כלל החזקות עסקי ביטוח הושלמה במרץ 2023.
מקס איט פיננסים: חברת כרטיסי אשראי. רכישתה הושלמה במרץ 2023
מיילו ברום הולדינגס בע"מ (100%): נוסדה ביולי 2019. עוסקת בטכנולוגיות תשלום שעיקרן מסופי סליקה, סליקה באתרי אינטרנט, וחשבוניות דיגיטליות.
הערות שוליים

1 2 3 4  כלל החזקות עסקי ביטוח בע"מ: נתונים כספיים באתר מאי"ה.
↑  דוד ליפקין, כלל מקימה חברת אחזקות שתשלוט על פעילותה בתחום הביטוח, מעריב, 6 באפריל 1987
↑  אלעזר לוין, כלל דולקת אחרי הסנה, חדשות, 18 ביוני 1986
↑  הנפקות "כלל ביטוח" ו"דלתא גליל" אשרו, מעריב, 5 בפברואר 1988
↑  אלעזר לוין, כלל היא קבוצת הביטוח הגדולה בארץ - הסנה הפסידה את הבכורה, חדשות, 10 ביולי 1989
↑  אי.די.בי פיתוח וכלל ישראל משלימות המיזוג ב-13 ביולי, באתר TheMarker‏, 9 ביולי 2000
↑  שי שלו, ‏הרקנאטים החליטו: מיזוג כלל באי.די.בי פתוח תחילה, באתר גלובס, 21 בנובמבר 1999
שי שלו, ‏משפחות רקנאטי וקרסו העבירו לדור ההמשך את רוב מניות השליטה באי.די.בי, באתר גלובס, 4 ביוני 2000
↑  הדר חורש, סוארי: עסקת אי.די.בי יקרה ב-16% משוויה הכלכלי של החברה, באתר הארץ, 31 בדצמבר 2001
↑  שי שלו, ‏נוחי דנקנר יודיע למשפ' רקנאטי וקרסו: עיסקת אי.די.בי - רק אם תורידו המחיר, באתר גלובס, 27 במרץ 2003
↑  אפרת פרץ, ‏כלל לא בטוח: האם עסקת מכירת כלל ביטוח תתפוצץ?, באתר גלובס, 4 באוקטובר 2013
↑  רון שטיין, ‏בן משה ואלשטיין לא יקבלו אישור שליטה בכלל ביטוח, באתר גלובס, 29 בספטמבר 2014
↑  רון שטיין, ‏כלל ביטוח: סלינגר תעניק ארכה של שנה למציאת רוכש, באתר גלובס, 30 בדצמבר 2014
↑  אפרת פרץ, ‏ח"כים בוועדת הכספים: לא למכור את כלל ביטוח לסינים, באתר גלובס, 13 במאי 2014
 צבי זרחיה, "לא ייתכן ש-150 מיליארד שקל של הציבור יועברו לסינים תמורת 1.5 מיליארד שקל", באתר TheMarker‏, 13 במאי 2014
↑  רון שטיין, ‏שלוש קבוצות סיניות נותרו במירוץ לרכישת כלל ביטוח, באתר גלובס, 25 באוקטובר 2015
↑  שירות גלובס, ‏קבוצת טיינאן-לי הייפנג פורשת מהמירוץ לרכישת כלל ביטוח, באתר גלובס, 21 בדצמבר 2015
 אסא ששון, ראשי קבוצת טיינאן־לי הייפנג נפגשו עם סלינגר בנוגע לרכישת כלל ביטוח, באתר TheMarker‏, 28 ביוני 2015
 איתן אבריאל, למה אסור לאשר מכירת חברות ביטוח לזרים - וגם לא למקומיים, באתר TheMarker‏, 3 בינואר 2016
↑  רון שטיין, ‏מכירת השליטה בכלל ביטוח: הנאמן ימכור מניות כל 4 חודשים, באתר גלובס, 7 בינואר 2016
↑  עומרי כהן, ‏IDB: מכירת כלל ביטוח לפי מתווה סלינגר - השמדת ערך עצומה, באתר גלובס, 3 במרץ 2016
↑  רון שטיין, ‏סלינגר למשה טרי: מכור עוד 5% ממניות כלל ביטוח תוך חודשיים, באתר גלובס, 31 באוקטובר 2017
↑   מיכאל רוכוורגר, אלפרד אקירוב מגדיל את ההשקעה שלו בכלל ביטוח, באתר TheMarker‏, 24 בפברואר 2020
↑   עידו באום, הדילמה של משה ברקת: אלפרד אקירוב כבר שולט בכלל ביטוח, גם בלי היתר שליטה, באתר TheMarker‏, 9 בדצמבר 2021
↑  גולן חזני ואלמוג עזר, אלפרד ומשול: ברקת מרחיק את אלרוב נדל"ן מרכישת כלל ביטוח, באתר כלכליסט, 15 במרץ 2022
↑  רשות שוק ההון מקשה על אקירוב: לא יוכל לרכוש שליטה בכלל ביטוח דרך אלרוב, באתר ספונסר, ‏26 בדצמבר 2022
↑   אסא ששון ומיכאל רוכוורגר, אלפרד אקירוב לא קיבל היתר שליטה בכלל ביטוח, באתר TheMarker‏, 25 ביולי 2023
1 2  כלל החזקות עסקי ביטוח בע״מ - דין וחשבון תקופתי 2022, באתר "מאיה"
↑  אודות כלל ביטוח אשראי, באתר כלל ביטוח ופיננסים
↑  כלל ניהול פיננסים, באתר כלל ביטוח ופיננסים
↑  אודות כלל פנסיה וגמל, באתר כלל ביטוח ופיננסים
↑  עירית אבישר, אחרי שמונה חודשים מהחתימה: מקס עברה לבעלות קבוצת כלל, באתר כלכליסט, 27 במרץ 2023
↑  אלמוג עזר, כלל החזקות רוכשת את MAX לפי שווי של 2.47 מיליארד שקל, באתר כלכליסט, 10 באפריל 2022
מדד תל בונד 60

מדד תל בונד 60 הוא מדד הכולל 60 איגרות חוב קונצרניות, צמודות למדד ובריבית קבועה. אלה הן, למעשה, איגרות החוב הכלולות בשני המדדים הבאים: מדד תל בונד 20 ומדד תל בונד 40.
המדד מייצג את השינוי המצרפי במחיריהן של איגרות החוב הכלולות בו.
משקל כל איגרת חוב במדד נקבע על פי היחס בין שווי השוק שלה לבין סך שווי השוק של 60 איגרות החוב המרכיבות את המדד. אם משקלה של איגרת חוב בודדת גבוה מ-4%, משקלה במדד ייקבע ל-4% והמשקל העודף יחולק באופן יחסי בין שאר איגרות החוב במדד.
המדד התפרסם לראשונה על ידי הבורסה לניירות ערך בפברואר 2008.
זאנוני

| --- | --- |

 מידע כללי
 מאת:  אדוארד בולוור ליטון 
 שפת המקור:  אנגלית
 סוגה:  esoteric novel 
 הוצאה
 תאריך הוצאה:  1842 
 הוצאה בעברית
 הוצאה:  קובי פין (הוצאה עצמית)
 תאריך:  2012
 תרגום:  קובי פין
 סדרה
 ספר קודם:  Leila: or The Siege of Granada 
 הספר הבא:  The Last of the Barons 
 קישורים חיצוניים
 הספרייה הלאומית:  003741384
 
זאנוני  (באנגלית: Zanoni) הוא סיפור רוזנקרויצרי המספר על רומן אנגלי מאת הסופר הבריטי אדוארד בולוור-ליטון שהופיע בשנת 1842. זהו סיפור אהבה וחניכה רוחנית.
עלילה

הסיפור מתחיל בעיר נאפולי, בה שוכן זאנוני. אליה מגיעים צעירים בריטיים על מנת לממש את אמנות הציור והמוזיקה. אחד מהם הוא הצייר גלינדון, המתאהב בשחקנית התיאטרון ויולה. במהלך התאהבות זו פוגש את המורה הרוחני שלו. תחילה הוא מתעמת עמו ולאט לאט במהלך הסיפור, זוכה להתגלויותיו ברמות רוחניות וארציות שלא הכיר קודם. גלינדון עובר לאחר מכן ללמוד אצל מז'נור המורה הרוחני המדעי, בעל החזות הנוקשה, מתוך רצון לרכוש ידע רוחי. הוא מתקדם לאט מדי, בתהליך החניכה של האגודה הרוחית. לאחר מכן מגיע ללונדון ושם בונה את חייו מחדש. פוגש שוב את ויולה כעבור מספר שנים, ומצליח לשכנע אותה לצאת עמו למסע מפרך. בפריז, הוא מתמודד על חייו מול רובספייר, וזוכה לפתע לתמיכה בלתי צפויה. במקביל אנו עדים להתמודדות עזה של זאנוני בין שאיפותיו המנוגדות לארציות ולרוחניות. בין אהבתו לבני האדם ואהבתו לאלוהים. במהלך התחבטויותיו אלה הוא נועד לא פעם עם ידידו המורה מז'נור, שאיננו מביע כל תמיכה בהחלטתו של זאנוני, להפך.
הדמויות

זאנוני - דמות המורה האנושי, שהתגבר על המוות, חברו הטוב של מז'נור, שניהם נותרו חברי האגודה המסתורית של הרוזנקרויצרים ולכן יש ביניהם אחוות ידידים עד לרגע המכריע. זאנוני מתמודד עם עצמו, עם אויביו ועם כוחות האופל.
מז'נור - דמות המורה המושלם, ללא דופי, המסוגל להעביר ניסיונות חניכות לכל מי שיתקבל לתנועה הרעיונית והאידיאלית של מסדר צלב הוורד שהוא אחד משרידיה באיטליה ובעולם. אדם נצחי, שהתגבר על המוות.
גלינדון - איש צעיר, בשנות ה-20 לחייו. צייר מוכשר המחפש את גורלו האמנותי והאישי באיטליה. פוגש את זאנוני והמפגש הזה, במקביל להתאהבותו בשחקנית ויולה, משנה את חייו.
ויולה - צעירה בשנות ה-20 לחייה, יופייה נדיר. שחקנית תיאטרון מוכשרת ביותר. אביה היה מוזיקאי מקורי ויוצא דופן. מחזריה רבים. יש חשש לחייה מאחד מהמחזרים. זאנוני מנסה להגן עליה בצורות שונות. אך יהיה עליו להקריב משהו כדי להצילה. את המסר הזה הוא מקבל מדמות שחורה, אפלה ומפחידה עד להחריד.
ז'אן ניקוט - צייר צרפתי, מנסה להיאבק נגד זאנוני. ממחזריה של ויולה. חוזר לפריז ומשתתף במהפכה הצרפתית.
הנסיך די______ - אחד ממחזריה של ויולה. דמותו בגובה בינוני ומעלה, נוטה מעט לבשרנות. מגיע להסכמה עם זאנוני באשר לויולה, אך איננו מקיים את הבטחתו, והאיום על חייו בעינו עומד.
מסקארי - משרתו של הנסיך די______
רובספייר
לקריאה נוספת

אתר "פרסומי חוכמה עתיקים" (Ancient wisdom publications), מאמר הנקרא "זאנוני הוא אחד הסיפורים האיזוטרים הבדיוניים האהובים עלי ביותר, מאת בולוור ליטון" (Zanoni is of my favorite esoterioc fiction from Bulwer Lytton), .
על הספר 'זאנוני' באתר הוצאת סיפורי אמת-של-הלב
הערות שוליים

↑  Isaac Lubelsky, ספרות זולה, באתר ספר החיים - הבלוג של אייזיק לובלסקי, ‏2010-08-14 אתר "ספר החיים – הבלוג של אייזיק לובלסקי", שם נאמר: "'זאנוני' (Zanoni), הזין כמה מהאתוסים המכוננים של הניו-אייג' המודרני" מאמר מתאריך 14.08.2010
| --- | --- |
בקרת זהויות :  VIAF: 1333150470111404330006   WorldCat (עם VIAF): 1333150470111404330006
באטמן: ארקהם

| --- | --- |

 כללי
 סוגה:  משחק פעולה-הרפתקאות
 פיתוח:  Rocksteady Studios
 הוצאה לאור:  Square Enix Europe
 ארץ מקור:  ארצות הברית 
 סדרה:  באטמן: ארקהם
 דרישות תוכנה
 מצבי משחק:  שחקן אחד\אונליין
 פלטפורמות:  פלייסטיישן 3 Xbox One Xbox 360 פלייסטיישן 4 Microsoft Windows mac
 
באטמן: ארקהם היא סדרת משחקי מחשב  מז'אנר הרפתקאות-פעולה המפותחת על ידי Rocksteady Studios המבוססת על דמות הקומיקס באטמן מבית DC קומיקס. הסדרה יצאה על גבי פלטפורמות המשחק פלייסטיישן 3, Xbox One, Xbox360, PS4 ו-Microsoft Windows.
במשחקים מגלמים את ברוס ויין, איש תעשייה מיליארדר, שבעת הצורך לובש על עצמו את חליפת העטלף ומתפקד כלוחם בפשע וגיבור-העל באטמן. לבאטמן אמנם אין כוחות על, אך הוא לוחם נינג'ה ובעל מיומנויות לחימה וחמקנות משופרות, חליפה משוריינת, כלי תחבורה ייעודיים ומתקדמים, ומגוון גאדג'טים שבהם הוא משתמש (בהם רובה חבלים, באטראנגים ופצצות עשן). במהלך המשחק מגיעים למצבים בהם באטמן נלחם מול אויביו המוכרים כמו הג'וקר, המסיכה השחורה, ראס-אל-גול, הדחליל, הפינגווין, איש החידות, דו-פרצוף, קילר קרוק, פויזן אייבי, הוגו סטריינג', מיסטר פריז, סולומון גרנדי, הארלי קווין, פני חימר, דת'סטרוק, דדשוט ועוד.
הסדרה זכתה להצלחה רבה וקיבלה שבחים רבים - הן מהמבקרים והן מהציבור, וכן זכתה במספר פרסים בתחום משחקי הווידאו.